open-index/open-wikipedia-markdown huggingface dataset:
Avianca

[miniatura|250px|[Boeing 767 de Avianca]]
**Avianca S.A.** (acrónimo de Aerovías Nacionales de Colombia S.A., actualmente Aerovías del Continente Americano S.A.) é a aeroliña nacional de Colombia. Fundouse o 5 de decembro de 1919, cando inicialmente rexistrouse baixo o nome de SCADTA. A súa sede atópase en Bogotá, estando o seu principal centro de operacións no Aeroporto Internacional El Dorado. **Avianca** é tamén unha marca que abrangue un grupo de sete aeroliñas latinoamericanas con códigos IATA independentes, que combinan as súas operacións para funcionar como unha compañía usando un sistema de códigos compartidos. Avianca é a aeroliña máis grande de Colombia e a segunda de Latinoamérica: xunto coas súas subsidiarias ten a rede máis extensa de destinos de toda Latinoamérica e unha das frotas máis grandes e modernas do continente. É propiedade de Synergy Group S.A., un grupo latinoamericano fundado por Germán Efromovich e especializado no transporte aéreo.

O 7 de outubro de 2009 anunciouse que Avianca fusionaríase con TACA. En 2009 Avianca celebrou o seu 90 aniversario sendo a segunda aeroliña máis antiga do mundo aínda operativa (tras KLM).

O 21 de xuño de 2012, Avianca foi presentada como membro oficial da Star Alliance tras un proceso que durou uns 18 meses dende o anuncio inicial de ser invitada a unirse á alianza.

## Frota 

## Notas
Resultados de Porsche na Fórmula 1

Estes son os resultados completos obtidos polos automóbiles e motores Porsche na Fórmula Un, incluíndo as carreiras de Fórmula Dúas que se celebraron simultaneamente.

## Resultados completos na Fórmula Un 
### Participación do equipo de fábrica 
(Chave) As carreiras en letra grosa indican **pole position**; as carreiras en *cursiva* indican *volta rápida*.

‡ indica unha carreira con coches de F2.
1 O campionato mundial de construtores non se celebrou antes de 1958.

### Resultados doutros coches Porsche 
(Chave) As carreiras en letra grosa indican **pole position**; as carreiras en *cursiva* indican *volta rápida*.

‡ indica unha carreira con coches de F2.

### Como fornecedor de motores (1983-1987, 1991) 
(Chave) As carreiras en letra grosa indican **pole position**; as carreiras en *cursiva* indican *volta rápida*.

† Coches que non terminaron o Gran Premio, pero se clasificaron ao completar máis do 90% da distancia de carreira.

## Véxase tamén 
* Porsche
* Porsche no automobilismo
### Ligazóns externas 
* Páxina Oficial de Porsche AG .
Jamie Lynn Spears

**Jamie Lynn Marie Spears Watson**, nada en McComb (Mississippi) o 4 de abril de 1991, é unha actriz e cantante estadounidense, máis coñecida como **Jamie Lynn Spears**. Alcanzou a fama internacional en 2005 como protagonista da serie de Nickelodeon *Zoey 101*.

En 2007, causou moita polémica ao anunciar o seu embarazo con dezaseis anos. Ao ano seguinte fixo un hiato na súa carreira tralo nacemento da súa filla, Maddie Aldridge. Regresou en 2013 como cantante de country e lanzou o seu primeiro sinxelo "How Could I Want More".

## Filmografía 
### Filmes 
### Televisión 
## Discografía 
### Álbums 
### Sinxelos 
## Notas 
## Véxase tamén 
### Ligazóns externas 
* Páxina oficial 
*
Sákis Rouvás

**Anastásios "Sákis" Rouvás**, nado en Corfú o 5 de xaneiro de 1972, é un cantante, actor, modelo, presentador, deseñador de moda e ex-atleta grego.

Representou o seu país no Festival de Eurovisión en dúas ocasións, no 2004 coa canción "Shake It" e no 2009 coa canción "This Is Our Night", e presentouno no Festival de Eurovisión 2006.

## Discografía 
### Álbums 
* *Sákis Rouvás* (1991)
* *Min antistekesai* (1992)
* *Gia sena* (1993)
* *Aima, dakria & idrotas* (1994)
* *Tora archizoun ta dyskola* (1996)
* *Kati apo mena* (1998)
* *21os Akatallilos* (2000)
* *Ola kala* (2002)
* *Remixes* (2003)
* *To chrono stamatao* (2004)
* *S´echo erotefthei* (2005)
* *Live Ballads* (2006)
* *Iparhi agapi edo* (2007)
* *This is my live* (2007; CD+DVD)
* *Irthes* (2008)
* *This is our night* (2009)
* *Parafora* (2010)

## Filmografía 
* *O Corcovado de Nôtre Dame* - (dobraxe ao grego)
* *Alter Ego* (2006) - Stefanos
* *Cars* - (dobraxe ao grego)
* *Duress* (2008) - Avner Solvie
* *Planet 51* (2009) - Chuck (dobraxe ao grego)

## Galería de imaxes 

Esc sakis.jpg|Sákis no backstage do Festival de Eurovisión 2009, Moscova.
Sakis Rouvas at STARZ 2009.jpg|Rouvas no Club STARZ en Atenas.
Sakis Rouvas ESC 2004 Istanbul.jpg|Sákis no Festival de Eurovisión 2004, Istanbul.
Carmen Pérez Navazal

**Carmen Pérez Navazal**, chamada tamén **Carmen de Campos**, nada en Sanguiñeda (Mos) en 1925 e finada na mesma parroquia o 4 de xaneiro de 2015, foi unha labrega e vocalista galega, cantante en solitario baixo o nome artístico de **Señora Carmen**, e membro á vez do grupo Malvela.

## Traxectoria 
Labrega, xa na súa xubilación foi descuberta por Uxía para integrar o grupo vocal de cantareiras Malvela. Foi Uxía a que lle deu o alcume artístico de Señora Carmen, dado que no conxunto había xa dúas "carmes", pero máis novas. Con Malvela gravou catro álbums.

Ademais, en solitario gravou un álbum en 2007, que simultaneou coa súa traxectoria con Malvela. Este álbum viña acompañado dun pequeno documental onde narraba a súa vida.

## Obra 
### Con Malvela 
* *Que o pano non me namora* (2002)
* *O aghinaldo* (2004)
* *Da miña xanela á túa* (2007)
* *Raianas* (2011)

### En solitario 
* *Na flor dos meus anos* (2007)

## Notas 
## Véxase tamén 
### Ligazóns externas 
* Videoclip de 'Na flor dos meus anos'.
Croatia Airlines

[miniatura|250px|[Airbus A319 de Croatia Airlines]]
**Croatia Airlines d.d.** é a aeroliña nacional de Croacia. Baseada en Buzin, Zagreb, é membro da alianza Star Alliance e opera voos domésticos e internacionais. A súa base principal é o aeroporto de Zagreb, tendo a Dubrovnik e Split como cidades focais.

Croatia Airlines é a aeroliña líder (en termos de pasaxeiros) da antiga Iugoslavia, pero tivo pedas durante varios anos. O goberno croata estivo procurando reestruturar a aeroliña, a pesar dunha forte oposición dos empregados da compañía, e estivo buscando un investidor estratéxico.

## Frota 

## Véxase tamén 
### Ligazóns externas 
* Páxina da aeroliña
James Arthur

**James Andrew Arthur**, nado en Middlesbrough o 2 de marzo de 1988, é un cantante e compositor inglés, coñecido por ser o gañador da novena tempada do *The X Factor* do Reino Unido en 2012.

O seu sinxelo debut, "Impossible", entrou de primeiro na lista UK Singles Chart na primeira semana de lanzamento (a canción vendeu 1,25 millóns de copias no Reino Unido e 2,5 millóns no mundo enteiro). Lanzou o seu álbum debut *James Arthur* en novembro de 2013.

## Discografía
* *James Arthur* (2013)
* ''All the World's a Stage'' (2014)

## Tours
* The X Factor Live Tour (2013)
* James Arthur Tour (2014)

## Premios e nomeamentos
## Notas
Olympic Air

**Olympic Air** (en grego: Ολυμπιακή) é unha aeroliña rexional, subsidiaria da aeroliña nacional grega Aegean Airlines. Inicialmente creouse a partir da privatización da antiga compañía de bandeira Olympic Airlines, unha empresa que levou o nome de Olympic Airways dende 1957 ata os comezos do século XXI. Olympic Air comezou a realizar voos limitados o 29 de setembro de 2009, despois de que Olympic Airlines cesara todas as súas operacións, tendo lugar a inauguración dos seus voos a grande escala o día 1 de outubro. O seu principal centro de operacións atópase no Aeroporto Internacional de Atenas, sendo o aeroporto de Rodas o seu *hub* secundario. A súa sede atópase no Edificio 57 do aeroporto de Atenas en Spata.

## Frota 

## Véxase tamén 
### Ligazóns externas 
* Páxina da aeroliña
Austral Líneas Aéreas

[miniatura|250px|[Embraer 190 de Austral]]
**Cielos del Sur S.A.**, operando como **Austral Líneas Aéreas**, e máis comunmente coñecida por **Austral**, é unha aeroliña rexional arxentina, compañía irmá de Aerolíneas Argentinas. É a segunda aeroliña de voos domésticos máis grande do país, despois da propia Aerolíneas Argentinas. Como subsidiaria desta, a compañía comparte a súa sede con ela, que está situada na torre Bouchard, en San Nicolás, Buenos Aires. O seu principal centro de operacións atópase no Aeroparque Jorge Newbery, Bos Aires. Austral está na actualidade totalmente integrada en Aerolíneas Argentinas. Cara abril do ano 2013 toda a súa frota estaba formada totalmente por Embraer 190.

## Frota 

## Véxase tamén 
### Ligazóns externas 
* Páxina da aeroliña
Niki

**Niki** (tamén escrito como **NIKI** ou **flyNiki**, oficialmente *NIKI Luftfahrt GmbH*) foi unha aeroliña austríaca subsidiaria de Air Berlin. Tiña a súa sede en Office Park I no Aeroporto de Viena-Schwechat. Niki operaba servizos regulares a cidades europeas e destinos de lecer ademais de voos chárter dende Viena, Salzburgo, Graz, Linz e Innsbruck.  Niki cesou todas as súas operacións o 14 de decembro de 2017. O 29 de decembro dese mesmo ano anunciouse que IAG mercara partes de Niki por 20 millóns de euros, incluídos 15 avións Airbus A320 e algúns dereitos de aterraxe. En xaneiro de 2018 a aeroliña foi mercada por Lauda.

## Historia 
No ano 2003 Niki Lauda, expiloto de Fórmula 1 e fundador de Lauda Air, mercou as operacións de Aero Lloyd Austria. A aeroliña comezaría a voar o 28 de novembro dese mesmo ano.

O 9 de xaneiro de 2004 Niki anunciou a súa cooperación con Air Berlin. A finais de 2011 a aeroliña fusionouse completamente con esta, compartindo operacións, sistemas de reserva e avións. Dende o 20 de marzo de 2012 Niki é un membro afiliado da alianza Oneworld como compañía subsidiaria de Air Berlin. Dende finais dese ano Niki foi repintando os seus avións coa librea de Air Berlin, usando só o seu logo no nariz.

En outubro de 2014 Niki anunciou a cancelación dos seus voos dende Viena ata Copenhague, Moscova e Frankfurt debido á baixada da demanda. No seu lugar en verán de 2015 abriranse novas rutas máis rendibles cara a destinos de lecer.

Aínda que ás veces descríbese a Niki como unha aeroliña de baixo custo, esta proporciona servizos plenos, como refrixerios gratuítos, prensa e equipaxe. Ofrece un bocadillo ou un aperitivo frío, refrescos, té e café en todos os seus voos de curta distancia, ademais de nos voos chárter a Grecia, Tunisia e Turquía. Nos voos chárter de media distancia ás illas Canarias e Exipto a todos os pasaxeiros se lles proporciona un aperitivo quente. Tamén poden encargarse menús de gourmet de Demel antes do voo. Tamén teñen servizo de compra a bordo dos avións.

## Frota 
Antes do cesamento de operacións en decembro de 2017 a frota de Niki estaba formada polos seguintes avións:
	
	

## Notas 
## Véxase tamén 
### Ligazóns externas 
* Páxina da aeroliña
Berrobi

**Berrobi** é unha vila de Guipúscoa, pertencente á comarca de Tolosaldea e situada a unha distancia de 33&nbsp;km da capital provincial, Donostia.

## Demografía
The Secret World of Alex Mack

***The Secret World of Alex Mack*** é unha serie de televisión estadounidense emitida en Nickelodeon dende o 8 de outubro de 1994 ata o 15 de xaneiro de 1998. Tamén foi emitida a través da YTV no Canadá e a través de NHK no Xapón. A serie foi producida por Thomas Lynch e John Lynch de Lynch Entertainment e Nickelodeon Productions e foi creado por Tom Lynch e Ken Lipman.

## Personaxes 
### Principais
*Larisa Oleynik como Alexandra "Alex" Mack
*Darris Love como Raymond "Ray" Alvarado
*Meredith Bishop como Anne "Annie" Mack
*Michael Blakley como George Mack
*Dorian Lopinto como Barbara Mack

### Secundarios 
*Benjamin Kimball Smith como Louis Driscoll
*John Nielsen como Dave Watt
*Jason Strickland como Scott Greene
*Jessica Alba como Jessica
*Hilary Salvatore como Kelly Phillips
*Natanya Ross como Robyn Russo
*Alexis Fields como Nicole Wilson
*Louan Gideon como Danielle Atron
*John Marzilli como Vince Carter
*Kevin Quigley como Lars Frederickson
*Will Estes como Hunter Reeves

## Notas 
## Véxase tamén 
### Ligazóns externas 
* 
* Ficha en Tv.com
Un sabato, con gli amici

***Un sabato, con gli amici*** é unha novela en lingua italiana de Andrea Camilleri, publicada en 2009 por Arnoldo Mondadori Editore.

## Trama 
Seis amigos da universidade forman tres parellas ligadas entre elas. Matteo casou con Anna, Andrea á súa vez con Renata, e Giulia e Fabio comparten piso. Os seis quedan para cear os sábados, mais trala reaparición de Gianni, un amigo homosexual que quere entrar en política, os esquemas das súas vidas pasadas vense obrigados a reconstruír a armadura rota no salto á infancia.
Andrzej Wajda

**Andrzej Witold Wajda**, nado en Suwałki (Polonia) o 6 de marzo de 1926 e finado o 9 de outubro de 2016 en Varsovia, foi un director de cinema polaco.

## Traxectoria
Wajda era fillo de Aniela Białowąs, unha mestra e de Jakub Wajda, oficial do exército, que foi asesinado polos soviéticos en 1940 no masacre de Katyń. En 1942 uniuse á resistencia polaca. Trala guerra estudou pintura na Academia de Belas Artes de Cracovia antes de entrar na escola de cinema de Łódź.

Wajda dirixiu o seu primeiro filme en 1955. Ao mesmo tempo comezou a traballar como director teatral. Tras filmes destacados como *Popiół i diament* (1958) o período máis interesante artisticamente foi a década de 1970.

O apoio de Wajda ao sindicato Soliedariedade foi manifestado no filme *Człowiek z żelaza* (1981), co que gañou a Palma de Ouro no Festival de Cannes.

## Filmografía
* *Zły chłopiec* (1951, curtametraxe)
* ''Ceramika ilzecka'‘ (1951, curtametraxe)
* *Kiedy ty śpisz* (1953, curtametraxe)
* *Pokolenie* (1954)
* *Idę do słońca* (documental sobre Xawery Dunikowski, 1955)
* *Kanał* (1956)
* *Popiół i diament* (1958)
* *Lotna* (1959)
* *Niewinni czarodzieje* (1960)
* *Powiatowa lady Makbet* (1961)
* *Samson* (1961)
* ''L'amour à vingt ans* (1962)
* *Popioly* (1965)
* *Wszystko na sprzedaż* (1968)
* *Przekładaniec* (1968)
* *Bramy Raju* (1968)
* *Polowanie na muchy* (1969)
* *Brzezina* (1970)
* *Krajobraz po bitwie* (1970)
* *Pilatus und andere* (1972)
* *Wesele* (1973)
* *Ziemia obiecana* (1974)
* *Smuga cienia* (1976)
* *Człowiek z marmuru* (1977)
* *Bez znieczulenia* (1978)
* *Panny z Wilka* (1979)
* *Z biegiem lat, z biegiem dni* (1980, serie de televisión)
* *Dyrygent* (1980)
* *Człowiek z żelaza* (1981)
* *Danton* (1983)
* *Eine Liebe in Deutschland* (1983)
* *Kronika wypadków miłosnych* (1985)
* *Proust contre la déchéance* (1988)
* *Les possédes* (1988)
* *Korczak* (1990)
* *Pierścionek z orłem w koronie* (1992)
* *Nastasja* (1994)
* *Wielki Tydzień* (1995)
* *Panna Nikt* (1996)
* *Pan Tadeusz* (1999)
* *Wyrok na Franciszka Kłosa* (2000)
* *Przerwane milczenie* (2002)
* *Zemsta* (2002)
* *Czlowiek z nadziei* (2005, curtametraxe)
* *Katyń* (2007)
* *Tatarak* (2009)
* *Wałęsa. Człowiek z nadziei'' (2012)

## Notas
## Véxase tamén
### Ligazóns externas
* Páxina oficial 
* 
* Vídeos
Saab 2000

O **Saab 2000** é un avión turbohélice de pasaxeiros rexional fabricado por Saab. Foi deseñado para transportar entre 50 e 58 pasaxeiros a unha velocidade de cruceiro de 665&nbsp;km/h. A súa fabricación tivo lugar en Linköping, no sur de Suecia. O Saab 2000 voou por vez primeira o 26 de marzo de 1992 e foi certificado en 1994. O derradeiro exemplar entregouse en abril de 1999, sendo construídas un total de 63 unidades das que en xullo de 2013 aínda quedaban 33 en servizo.

## Desenvolvemento e deseño 
Saab decidiu fabricar o 2000 en decembro de 1988 debido á demanda percibida para un turbohélice de gran velocidade que puidese achegarse ás velocidades dos reactores mantendo a eficiencia proporcionada polos motores turbohélice. A compañía introducira anteriormente o máis pequeno turbohélice bimotor Saab 340. O Saab 2000 first realizou o seu voo de estrea o 26 de marzo de 1992 e entrou en servizo no ano 1994, poucos meses despois da súa certificación pola Joint Aviation Authorities en marzo e pola Federal Aviation Administration en abril.

O Saab 2000 ten unha envergadura un 15% maior que o Saab 340, e ao ser 7,55 m máis longo pode levar ata 58 pasaxeiros. O 2000 foi o primeiro avión comercial en usar os motores Rolls-Royce AE 2100 (entón fabricados por Allison). Os motores están montados sobre as ás, ao igual que no 340, pero situados máis lonxe da fuselaxe para reducir o ruído en cabina.

## Historial operacional 
As vendas do Saab 2000 foron bastante limitadas. O cliente inicial máis importante foi Crossair, unha aeroliña rexional que posuía Swissair cun 56% das accións. Crossair recibiu 34 avións e operou o modelo ata 2005. Debido á demanda limitada, Saab cesou a fabricación do Saab 2000 en 1999, sendo entregado o derradeiro avión a Crossair o 29 de abril dese ano. General Motors operou varias unidades configuradas como avión corporativo e estivo en conversas coa nova aeroliña Pro Air para ter este modelo operando con ela en servizos regulares como Pro Air Express nos Estados Unidos; porén, Pro Air atopouse entón con dificultades financeiras e cesou todas as operacións antes de que chegar a un acordo.

En xuño de 2006, Paquistán completou a compra de seis Saab 2000 para ser equipados co sistema de alerta temperá aerotransportada Saab-Ericsson ERIEYE. Tras novas negociacións co goberno de Paquistán en maio de 2007 só se entregarían cinco avións, sendo equipados co sistema Erieye catro deles. O 3 de abril de 2008 presentouse o primeiro exemplar a oficiais da forza aérea paquistaní nunha cerimonia en Suecia.

## Variantes 
* **Saab 2000**: avión rexional de 50–58 asentos.
* **Saab 2000FI**: avión de inspección de voo para o Japan Civil Aviation Bureau, dous fabricados.
* **Saab 2000 AEW&C**: variante de alerta temperá e control aerotransportado.
* **Saab 2000 Airtracer**: avión SIGINT.
* **Saab 2000 MPA**: avión de patrulla marítima.
Embraer ERJ 145

thumb|Embraer ERJ-145LU; Campeche, México

A familia **Embraer ERJ 145** é unha serie de reactores rexionais producida polo fabricante brasileiro Embraer. Os membros da familia son o **ERJ 135** (37 pasaxeiros), o **ERJ 140** (44 pasaxeiros), e o **ERJ 145** (50 pasaxeiros), ademais do reactor executivo **Legacy** e a familia **R-99** de avións militares. O ERJ 145 é o máis grande do grupo. Cada reactor da serie está impulsado por dous motores turboventilador. Os principais competidores da familia son os reactores rexionais de Bombardier.
S7 Airlines

**OJSC Siberia Airlines** (en ruso: ОАО «Авиакомпания „Сибирь“» "ОАО Aviakompania Sibir"), operando como **S7 Airlines**, é unha aeroliña baseada no Óblast de Novosibirsk, Rusia, con oficinas en Moscova. Cara ao ano 2008 era a maior aeroliña do país en número de pasaxeiros domésticos.

S7 opera voos regulares a destinos en Rusia, ademais de servizos internacionais a Armenia, Austria, Azerbaidján, Bulgaria, China, República Checa, Exipto, Xeorxia, Alemaña, Hong Kong, Irlanda, Italia, Kazakhstán, Kirguizistán, Moldova, Montenegro, Corea do Sur, España, Tadjiikistán, Tailandia, Turquía, Turkmenistán, Uzbekistán, Ucraína e os Emiratos Árabes Unidos. Entre as súas bases e centros de conexión principais están o Aeroporto Internacional de Moscova-Domodédovo e o Aeroporto Internacional de Novosibirsk-Tolmachevo. Dende 2004 leva operando a rede doméstica máis grande en Rusia.

## Frota 
En decembro de 2020 a frota de S7 Airlines estaba formada polos seguintes avións:

### Histórica
## Notas 
## Véxase tamén 
### Ligazóns externas 
* Páxina da aeroliña
Dinocariotas

Os **dinocariotas** (**Dinokaryota**) é a clase (ou superclase) principal dos dinoflaxelados. Neles inclúense todas as especies nas que o núcleo permanece como dinocarion durante todo o seu ciclo vital, o cal está tipicamente dominado polo estadio haploide. Todos os dinoflaxelados "típicos", como *Peridinium* e *Gymnodinium*, pertence a este grupo. Outros son máis infrecuentes, como algúns que son coloniais, ameboides, ou parasitos. O xénero *Symbiodinium* comprende as zooxantelas simbióticas.

Os membros non fotosintéticos do grupo crese que derivan de devanceiros fotosintéticos.

O outro grupo de dinoflaxelados alternativo aos Dinokaryota son os Syndiniales, que carecen de dinocarion.

## Clasificación 
Os dinoflaxelados poden clasificarse pola súa morfoloxía en dous grupos:

### Con teca 
As especies con teca poden dividirse en catro ordes, baseándonos na disposición das placas das súas armaduras:

* Peridiniales - por exemplo, *Peridinium*
* Gonyaulacales - por exemplo, *Ceratium*, *Gonyaulax*
* Dinophysiales - por exemplo, *Dinophysis*
* Prorocentrales - por exemplo, *Prorocentrum*

Os Peridiniales son probablemente parafiléticos con respecto aos outros, e nas árbores de ARNr están mesturados coas especies que carecen de teca. As outras tres ordes son probablemente monofiléticas, e Dinophysiales e Prorocentrales están moi emparentados entre eles, e comparten a presenza dunha sutura saxital que divide a teca en dúas.

Porén, nas árbores de ARNr a posición de Prorocentrales é tamén controvertida.

### Sen teca 
Os grupos de dinoflaxelados sen teca son grupos artificiais, e a maioría polifiléticos. Moitos dos xéneros, como *Gymnodinium* e *Amphidinium*, son tamén polifiléticos. Porén, algúns poden ser grupos practicamente monofiléticos, como Suessiales, e outros non foron estudados filoxeneticamente.

* Gymnodiniales - por exemplo *Gymnodinium*, *Amphidinium*
* Ptychodiscales
* Suessiales - por exemplo *Symbiodinium*
* Desmocapsales
* Phytodiniales (inclúe Dinococcales, Dinotrichales) - por exemplo *Dinamoeba*, *Pfiesteria*
* Thoracosphaerales

### Blastodiniales 
Hai tamén un grupo de dinoflaxelados parasitos denominado Blastodiniales que non teñen dinocarions durante o seu estado trófico. Debido a isto, foron tratados como unha clase separada denominada Blastodiniphyceae, pero algúns deles ou todos puideron terse orixinado dentro das Dinophyceae.

## Notas
Thomas Newman

**Thomas Montgomery Newman**, nado nos Ánxeles o 20 de outubro de 1955, é un compositor estadounidense coñecido polas súas bandas sonoras. Newman estivo nomeado a doce Premios Oscar e tres Globos de Ouro, e gañou dous BAFTAS, seis Grammys e un Emmy. Newman foi galardoado co premio Richard Kirk nos premios BMI de 2000. O premio é concedido anualmente a un compositor que fixo grandes contribucións á música do cine e da televisión.

## Notas 
## Véxase tamén 
### Ligazóns externas 
*
Mafalda de Portugal

**Mafalda de Portugal** nada o 11 de xaneiro de 1197 e finada o 1 de maio de 1256, foi unha infanta de Portugal e raíña consorte de Castela.

## Traxectoria 
Filla de Sancho I de Portugal *o Poblador* e da súa muller, Doce de Barcelona. En 1215 contraeu matrimonio con Henrique I de Castela pero a mocidade de ambos fixo que o matrimonio non se chegase a consumar. Ao ano seguinte, o matrimonio foi declarado nulo polo Papa Inocencio III por parentesco en grao prohibido.

Á morte do seu pai, Mafalda, segundo as disposicións do testamento, tiña que recibir o castelo de Seia e a porción restante do termo municipal así como todas as rendas que aí se producían. Ademais, concedíaselle o dereito a utilizar o título de raíña.

Isto xerou un conflito co seu irmán Afonso II de Portugal que, desexando un poder centralizado, obstaculizou que a súa irmá puidese recibir os títulos e dereitos que lle correspondían. Afonso temía que algo parecido puidese suceder cos seus outras dúas irmás, Tareixa e Sancha, e cos eventuais herdeiros destas, creando un problema de soberanía que podía chegar a dividir o país.

Unha boa parte dos nobres portugueses puxéronse de parte de Mafalda e as súas irmás, pero terminaron derrotados. Á morte de Afonso II, o seu fillo Sancho II concedeu ás súas tías algunhas terras e castelos, pero fíxolles renunciar ao título de princesa-raíña. A paz definitiva chegou en 1223.

## Vida relixiosa 
Finalmente, tanto Mafalda como as súas irmás fixéronse monxas cistercienses. Mafalda fundou a Abadía de Arouca. O 1 de maio de 1256 faleceu no mosteiro de río Tinto. Ao querer trasladar o seu corpo ata Arouca atopárono incorrupto, o que xerou unha forte devoción cara á infanta portuguesa.

O 27 de xuño de 1793 foi beatificada polo Papa Pío VI, acompañando así ás súas irmás Tareixa e Sancha, declaradas beatas desde principios do século XVIII. A súa festividade celébrase o 2 de maio.

## Notas 
## Véxase tamén 
### Bibliografía 
* 
*
Public Enemies (filme de 2009)

***Public Enemies*** é un filme estadounidense dirixido por Michael Mann que se estreou no 2009. É unha adaptación do libro non ficticio de Bryan Burrough ''Public Enemies: America's Greatest Crime Wave and the Birth of the FBI, 1933–34''. Ambientado na Gran Depresión, o filme narra os anos finais do ladrón de bancos John Dillinger (Johnny Depp) e a persecución polo axente Melvin Purvis (Christian Bale).

## Personaxes 
* Johnny Depp como John Dillinger
* Christian Bale como Melvin Purvis
* Marion Cotillard como Billie Frechette
* Billy Crudup como J. Edgar Hoover
* Stephen Dorff como Homer Van Meter
* Stephen Lang como Charles Winstead
* Michael Bentt como Herbert Youngblood
* Stephen Graham como Baby Face Nelson
* Channing Tatum como Pretty Boy Floyd
* Jason Clarke como Red Hamilton
* David Wenham como Harry Pierpont
* Spencer Garrett como Tommy Carroll
* Christian Stolte como Charles Makley
* James Russo como Walter Dietrich
* Giovanni Ribisi como Alvin Karpis
* John Ortiz como Phil D'Andrea
* Domenick Lombardozzi como Gilbert Catena
* Bill Camp como Frank Nitti
* Rory Cochrane como Axente Carter Baum
* Carey Mulligan como Carol Slayman
* John Michael Bolger como Martin Zarkovich
* Branka Katić como Anna Sage
* Emilie de Ravin como Barbara Patzke
* Shawn Hatosy como Axente John Madala
* Don Frye como Clarence Hurt
* Matt Craven como Gerry Campbell
* Lili Taylor como Sheriff Lillian Holley
* David Warshofsky como Warden Baker
* Peter Gerety como Louis Piquett
* Leelee Sobieski como Polly Hamilton 
* Diana Krall como cantante de jazz 

## Notas 
## Véxase tamén 
### Ligazóns externas 
* Páxina oficial 
* 
* Ficha en AllRovi 
* Ficha en RottenTomatoes 
* Ficha en BoxOfficeMojo
Amina bióxena

Unha **amina bióxena** (ou **bioxénica**) é unha substancia producida pola actividade biolóxica (bióxena) que ten un ou máis grupos amino. Son compostos nitroxenados básicos formados principalmente por descarboxilación de aminoácidos ou por aminación e transaminación de aldehidos e cetonas. As aminas bióxenas son bases orgánicas de baixo peso molecular que sintetizan os microbios, plantas e animais nos seus metabolismos. Algunhas aminas bióxenas teñen importantes funcións biolóxicas; outras pode ser tóxicas. Nos alimentos e bebidas fórmanse por acción dos encimas contidos na materia prima do alimento ou xéranse pola descarboxilación microbiana dos aminoácidos.

## Importancia en alimentación 
As aminas bióxenas poden atoparse en todos os alimentos que conteñen proteínas ou aminoácidos libres e encóntranse en moitos produtos alimenticios, como produtos cárnicos ou de peixe, produtos lácteos, viño, cervexa, verduras, froitas, noces e chocolate. En alimentos non fermentados a presenza de aminas bióxenas non é xeralmente desexada e pode usarse como un indicador de que houbo unha deterioración por acción microbiana. En alimentos fermentados pode esperarse a presenza de moitos tipos de microorganismos, algúns dos cales poden producir aminas bióxenas.

Estes compostos xogan un importante papel como fonte de nitróxeno e como precursoras para a síntese de hormonas, alcaloides, ácidos nucleicos, proteínas, aminas e compoñentes do aroma dos alimentos. Porén, os alimentos que conteñen grandes cantidades de aminas bióxenas poden ter efectos tóxicos.
** *m*-Tiramina
* Compostos de tironamina:
** 3-Iodotironamina
* Triptaminas (indolaminas, relacionadas coa serotonina):
** Triptamina
** *N*-Metiltriptamina

## Importancia fisiolóxica 
Hai unha distinción entre as aminas endóxenas e exóxenas. As endóxenas prodúcense dentro do corpo en moi diferentes tecidos, por exemplo a adrenalina na medula adrenal ou a histamina nos mastocitos e fígado. As aminas transmítense localmente ou a través do sistema circulatorio sanguíneo. As aminas exóxenas absórbense directamente a partir dos alimentos que chegan ao intestino. O alcohol etílico pode incrementar a súa taxa de absorción. O encima monoamino oxidase (MAO) degrada as aminas bioxénicas e impide a súa excesiva reabsorción. Os inhibidores da MAO (MAOIs) úsanse como medicamentos para o tratamento da depresión para impedir que a MAO degrade aminas importantes para ter un estado de ánimo positivo.

A cloramina, usada ás veces para desinfectar a auga potable, é unha monoamina, e pode non ser ben tolerada por persoas en tratamento con inhibidores da monoamino oxidase ou persoas con deficiencias da MAO.

## Notas 
## Véxase tsamén 
### Outros artigos 
* Neurotransmisores monoaminas

### Ligazóns externas 
* The Biogenic Amines - *Neuroscience* 2nd edition, Dale Purves et al.
Lingua okinawana

A **lingua okinawana** (en , *uchinaguchi*) ou **okinawa-go** (en , lingua de Okinawa), é unha lingua ryukyuana do norte que se fala en Okinawa, e nas illas próximas. Divídese *grosso modo* en dous dialectos, central e meridional, sendo o central o que posúe maior prestixio, identificándose case coma sinónimo da lingua. Con aproximadamente 900.000 falantes, é a segunda variante lingüística máis empregada no Xapón. O okinawano está clasificado como definitivamente en perigo polo Libro Vermello das Linguas Ameazadas da UNESCO

## Notas
Esplendor na herba

***Esplendor na herba*** (en ) é un filme estadounidense dirixido por Elia Kazan que se estreou en 1961. Escrito por William Inge, quen aparece brevemente como clérigo protestante, gañou o Oscar ó mellor guión orixinal.

## Personaxes 
* Natalie Wood como Wilma Dean "Deanie" Loomis
* Warren Beatty como Bud Stamper
* Pat Hingle como Ace Stamper
* Joanna Roos como Mrs. Stamper
* Audrey Christie como Mrs. Loomis
* Fred Stewart como Del Loomis
* Barbara Loden como Ginny Stamper
* Zohra Lampert como Angelina
* John McGovern como Doc Smiley
* Jan Norris como Juanita Howard
* Martine Bartlett como Miss Metcalf
* Gary Lockwood como Allen "Toots" Tuttle
* Sandy Dennis como Kay
* Crystal Field como Hazel
* Marla Adams como June
* Phyllis Diller como Texas Guinan

## Notas 
## Véxase tamén 
### Ligazóns externas 
* 
* Ficha en AllRovi 
* Ficha en RottenTomatoes
Jamiroquai

**Jamiroquai** é unha banda británica de música acid jazz e funk procedente de Londres. Formados en 1992, están liderados polo vocalista Jay Kay e destacaron no movemento funk e acid jazz con sede en Londres da década de 1990. Basearon o seu son de acid jazz nos seus primeiros lanzamentos e máis tarde inspiráronse en xéneros como rock, disco, electrónica e música latina.

## Membros 
Os membros da banda son: Jay Kay (vocalista), Derrick McKenzie, Sola Akingbola, Paul Turner, Matt Johnson, Rob Harris, Lorraine McIntosh e Hazel Fernandez.

## Discografía 
* *Emergency On Planet Earth* (1993)
* *The Return Of The Space Cowboy* (1994)
* *Travelling Without Moving* (1996)
* *Synkronized* (1999)
* *A Funk Odyssey* (2001)
* *Dynamite* (2005)
* *Rock Dust Light Star* (2010)

## Véxase tamén 
### Ligazóns externas 
* O Sitio web oficial da banda
O Piricallo, Chavaga, Monforte de Lemos

**O Piricallo** é un lugar da parroquia de Chavaga, no concello de Monforte de Lemos. En 2013 estaba despoboado.
## Historia
Neste lugar o 20 de abril de 1949 milicianos do destacamento Santiago Carrillo (grupo de "Rocesvinto"), pertencente á II Agrupación do Exército Guerrilleiro de Galicia que tiñan alí o seu refuxio, foron sorprendidos por un destacamento de 60 gardas civís de Lugo e Ponferrada, orixinándose un combate que tivo como resultado a morte de catro guerrilleiros: Evaristo González Pérez "Rocesvinto", Guillermo Morán García "Asturiano", Gregorio Colmenero Fernández "Porreto" de Torbeo e Julián Acebo Alberca "Guardiña". Outro guerrilleiro do grupo, Fermín Gutiérrez Lada "Segura", conseguiu fuxir.

En 2006 púxose unha placa recordando os feitos que foi roubada ás poucas horas de ser descuberta. A placa foi recolocada o 18 de abril de 2009.

## Lugares e parroquias
### Lugares de Chavaga
### Parroquias de Monforte de Lemos
Vilanova, Lourenzá, Lourenzá

**Vilanova** é unha vila da parroquia de Lourenzá, no concello lugués de Lourenzá, na comarca da Mariña Central. Segundo o IGE, en 2013 tiña 915 habitantes (443 homes e 472 mulleres). É a capital do concello de Lourenzá.

## Galería de imaxes 

Ficheiro:Lourenzatemplete.jpg|Templete da música no parque de Vilanova de Lourenzá.

## Lugares e parroquias 
### Lugares de Lourenzá 
### Parroquias de Lourenzá 
## Notas
Lingua siksiká

A **lingua siksiká** (ᓱᖽᐧᖿ), tamén coñecida como **lingua pés negros**, é unha lingua algonquina falada pola tribo dos pés negros, que viven nas chairas do noroeste de Norte América. Case tódolos falantes viven no Canadá.  Existen catro dialectos do siksiká, tres deles falados en Alberta, e outro falada nos Estados Unidos. O siksiká está clasificado como definitivamente en perigo polo Libro Vermello das Linguas Ameazadas da UNESCO.

Existen diferenzas entre o siksiká antigo (tamén chamado alto siksiká), que é falado pola xente maior, e o siksiká moderno, falado pola xente nova. Entre as linguas algonquinas, o siksiká é relativamente diverxente na fonoloxía e no léxico. Ó igual que as outras linguas algonquinas, o siksiká é tipoloxicamente polisintética.

A academia Cuts Wood de Browning, Montana, fundada por Darrell Kipp e o Insituto Piegan, ofrecen cursos de inmersión en siksiká.

## Notas 
## Véxase tamén
Samir Hadji

**Samir Hadji**, nado o 2 de setembro de 1989 en Creutzwald, Mosela (Lorena) é un futbolista profesional franco-marroquí que xoga na posición de dianteiro no CS Fola Esch da BGL Ligue, máxima categoría do fútbol luxemburgués. É fillo do exfutbolista internacional Mustapha Hadji.

## Traxectoria 
Hadji comezou a súa carreira xogando para o club da súa cidade natal: o SR Creutzwald. En 2007 marchou cara a Alemaña asinando co 1. FC Saarbrücken da Oberliga, a quinta categoría do fútbol alemán. Despois de dous anos Hadji volveu a Francia asinando cun dos ex-equipos do seu pai, o AS Nancy. Alí pasou dos anos xogando no equipo do Campionato de Francia afeccionado, onde xogou 59 partidos para marcar 18 goles, antes de asinar polo RC Strasbourg en xullo de 2010. Hadji debutou como profesional o 30 de xullo de 2010 en encontro da Coupe de la Ligue contra o Évian, saíndo de titular e xogando os 120 minutos do encontro, no que o seu equipo foi eliminado por 5-4 na rolda de penaltis. En 2012 asinaría polo CS Fola Esch de Luxemburgo, con quen gañaría a liga na tempada 2012-13. Desde o 7 de xaneiro de 2015 está adestrando co Club Deportivo Lugo da Liga Adelante.

### Clubs 
## Véxase tamén 
### Ligazóns externas 
* Perfil de Samir Hadji en lequipe.fr 
* Perfil de Rennella en Transfermarkt
Ezequiel Massoni

**Ezequiel Massoni González**, nado en Ayamonte o 11 de abril de 1874 e finado en Vigo o 19 de novembro de 1959, foi un empresario e político galego.

## Traxectoria
Chegou a Marín para facerse cargo dunha industria de salgadura. Foi nomenado alcalde da vila en 1924, durante a ditadura de Primo de Rivera. Puxo en marcha a traída de auga, a rede de sumidoiros e a iluminación. Cesou como alcalde o 26 de febreiro de 1930. Na República foi tesoureiro do Centro Republicano Radical de Marín (1931). Volveu ser nomeado alcalde de Marín en xaneiro de 1935 e tomou posesión o día 12. Cesou como alcalde co triunfo da Fronte Popular en febreiro de 1936. Volveu á alcaldía en marzo de 1943, xa no franquismo.

## Notas
## Véxase tamén
### Ligazóns externas
*Alcaldes de Marín
*Marín rinde homenaje al que fue su alcalde Ezequiel Massoni noticia en *Faro de Vigo*
RV (filme)

***RV*** (tamén coñecido como ***Runaway Vacation***) é un filme estadounidense dirixido por Barry Sonnenfeld que se estreou en 2006. Foi escrito por Geoff Rodkey e está protagonizado por Robin Williams.

## Personaxes 
* Robin Williams como Bobby "Bob" Munro
* Jeff Daniels como Travis Gornicke
* Cheryl Hines como Jamie Munro
* Kristin Chenoweth como Mary Jo Gornicke
* Joanna "JoJo" Levesque como Cassie Munro
** Erika-Shaye Gair como Casie Munro con 5 anos
* Josh Hutcherson como Carl Munro
* Chloe Sonnenfeld como Moon Gornicke
* Hunter Parrish como Earl Gornicke
* Alex Ferris como Billy "Bill" Gornicke
* Will Arnett como Todd Mallory
* Brendan Fletcher como Howie
* Matthew Gray Gubler como Joseph "Joe" Joe
* Barry Sonnenfeld como Irv
* Richard Ian Cox como Laird
* Rob LaBelle como Larry Moiphine
* Brian Markinson como Garry Moiphine 
* Ty Olsson como Diablo Pass Officer

## Notas 
## Véxase tamén 
### Ligazóns externas 
* 
* Ficha en AllMovie
José Manuel Alcántara Rocafort

**José Manuel Alcántara Rocafort**, nado en Marín en 1915 e finado en Madrid o 31 de outubro de 2011, foi un enxeñeiro e político galego.

## Traxectoria 
Fillo de José Alcántara Fernández. Enxeñeiro naval e diplomado en Economía pola Universidade de Siracusa. Foi nomeado alcalde de Ferrol en 1950, permanecendo no cargo até principios de 1954. Foi deputado provincial. Foi director do Colexio Oficial de Enxeñeiros Navais.

## Notas
José Alcántara Fernández

**José Alcántara Fernández**, nado en Ferrol o 5 de decembro de 1884 e finado en Marín o 2 de febreiro de 1963, foi un empresario e político galego.

## Traxectoria 
Cursou estudos de Intendente Mercantil. Pasou tempadas en Montpellier e Kent perfeccionando os idiomas. Foi axente de aduanas e consignatario de buques, presidente do consello de Administración de J. Alcántara SA e conselleiro fundador da Compañía General de Carbones SA e da Vidriera Gallega. Ao rematar a ditadura de Primo de Rivera foi nomeado alcalde de Marín en abril de 1930. Co golpe de Estado do 18 de xullo de 1936 foi nomeado novamente alcalde de Marín. Foi deputado provincial.

## Vida persoal 
Casou en Marín con Adela Rocafort Lloret en abril de 1911, e foi pai de Julia, José Manuel, Juan e Mela Alcántara Rocafort.

## Notas 
## Véxase tamén 
### Ligazóns externas 
* Alcaldes de Marín
3rd Rock from the Sun

***3rd Rock from the Sun*** (tamén coñecida como ***3rd Rock***) é unha serie de televisión estadounidense emitida entre 1996 e 2001 a través da canle NBC. O argumento xira arredor de extraterrestres de expedición na Terra, á cal consideran un planeta insignificante. Os extraterrestres fanse pasar por unha familia para observar o comportamento dos seres humanos.

## Personaxes 
### Principais 
* John Lithgow como Dick Solomon
* Kristen Johnston como Sally Solomon
* French Stewart como Harry Solomon
* Joseph Gordon-Levitt como Tommy Solomon
* Jane Curtin como Dr. Mary Albright
* Simbi Khali como Nina Campbell
* Elmarie Wendel como Mrs. Mamie Dubcek
* Wayne Knight como Oficial Don Leslie Orville

### Personaxes recorrentes 
* David DeLuise como Bug Pollone
* Ian Lithgow como Leon
* Danielle Nicolet como Caryn
* Chris Hogan como Aubrey Pitman
* Ileen Getz como Dr. Judith Draper
* Shay Astar como August Leffler
* Larisa Oleynik como Alissa Strudwick
* Ron West como Dr. Vincent Strudwick
* William Shatner como Big Giant Head
* Jan Hooks como Victoria Marie "Vicki" Dubcek
* John Cleese como Dr. Liam Neesam
* Chyna como Janice

## Notas 
## Véxase tamén 
### Ligazóns externas 
* 
* Ficha en Tv.com
Lizzie McGuire

***Lizzie McGuire*** é unha serie de televisión estadounidense de comedia adolescente. Ten secuencias animadas e secuencias de acción en vivo. Foi emitida a través da canle Disney Channel entre o 12 de xaneiro de 2001 e o 14 de febreiro de 2004. Ten un total de 65 episodios.

## Personaxes 
* Hilary Duff como Elizabeth Brooke "Lizzie" McGuire
* Lalaine como Miranda Isabella Sanchez
* Adam Lamberg como David "Gordo" Gordon
* Jake Thomas como Matthew "Matt" McGuire
* Hallie Todd como Joanne "Jo" McGuire
* Robert Carradine como Samuel "Sam" McGuire

## Véxase tamén 
### Ligazóns externas 
* 
* Ficha en Tv.com
Irmáns Taviani

**Paolo Taviani**, nado en San Miniato (Toscana) o 8 de novembro de 1931 e finado en Roma o 29 de febreiro de 2024 e **Vittorio Taviani**, nado na mesma localidade o 20 de setembro de 1929 e finado en Roma o 15 de abril de 2018 son directores de cinema e guionistas italianos. Sempre traballaron xuntos, dirixindo cada un escenas alternas.

## Traxectoria 
Ambos os dous comezaron as súas carreiras como xornalistas. Chegaron ao mundo do cinema en 1960, dirixindo con Joris Ivens o documental ''L'Italia non è un paese povero*, ao que seguiron *Un uomo da bruciare* (1962) e *I fuorilegge del matrimonio* (1963), con Valentino Orsini.

O seu primeiro filme autónomo foi *I sovversivi* (1967) e gañaron atención con *Baixo o signo de scorpio* (1969). En 1977 gañaron a Palma de Ouro do Festival de Cannes con *Padre padrone*.

## Filmografía 
* *San Miniato, luglio '44* (1954)
* *L'Italia non è un paese povero* (con Joris Ivens, 1960)
* *Un uomo da bruciare* (con Valentino Orsini, 1962)
* *I fuorilegge del matrimonio* (con Valentino Orsini, 1963)
* *I sovversivi* (1967)
* *Baixo o signo de scorpio* (1969)
* *San Michele aveva un gallo* (1972)
* *Allonsanfàn* (1974)
* *Padre Padrone* (1977)
* *Il prato* (1979)
* *La notte di San Lorenzo* (1982)
* *Kaos* (1984)
* *Bos días Babilonia* (1987)
* *O sol de noite* (1990)
* *Fiorile* (1993)
* *Le affinità elettive* (1996)
* *Tu ridi* (1998)
* *Un altro mondo è possibile* (2001)
* *Resurrezione* (2001, telefilme)
* *Luisa Sanfelice* (2004, miniserie)
* *La masseria delle allodole* (2007)
* *Cesare deve morire* (2012)
* *Maraviglioso Boccaccio* (2015)
* *Una questione privata* (2017)

## Colaboradores 
Nicola Piovani compuxo a banda sonora de oito dos seus filmes, desde *La notte di San Lorenzo* a *Luisa Sanfelice*, agás *Le affinità elettive'', que tivo música de Carlo Crivelli.

Lina Nerli Taviani, esposa de Paolo, foi a deseñadora do vestiario da meirande parte dos seus filmes.

## Notas 
## Véxase tamén 
### Ligazóns externas 
* Paolo Taviani en IMDb
* Vittorio Taviani en IMDb
Stainboy

***The World of Stainboy*** é unha serie de curtas en animación flash creadas por Tim Burton e animadas por Flinch Studio. A personaxe de Stainboy aparece por vez primeira en dous poemas do libro *The Melancholy Death of Oyster Boy & Other Stories*, tamén creado e ilustrado por Tim Burton. A serie é a primeira creación de Burton no xénero de superheroes dende *Batman volve*.

Nas curtas, Stainboy traballa para a policía de Burbank (California), e ó comezo de cada episodio ordénaselle investigar e deter outras personaxes. Moitas delas proceden tamén do libro *Oyster Boy*. Cada un dos episodios ten uns cinco minutos de duración.

## Lista de episodios 
# "The Girl Who Stares"
# "The Toxic Boy"
# "The Bowling Ball"
# "The Robot Boy"
# "The Match Girl"
# "Stainboy's Day Off"

## Véxase tamén 
### Ligazóns externas 
* Episodios en timburtoncollective.com
*
Félix Massó Veiga

**Félix Massó Veiga** foi un avogado e político galego.

## Traxectoria
Fillo de José María Massó. Doutorouse en Dereito na Universidade de Madrid en 1899. Foi elixido alcalde de Marín en xaneiro de 1912. En febreiro de 1914 presentou a renuncia ao cargo por incompatibilidade co de xuíz municipal suplente.

## Vida persoal
Foi pai de Félix Massó Taboada.

## Notas
## Véxase tamén
### Ligazóns externas
*Alcaldes de Marín
Félix Massó Taboada

**Félix Massó Taboada** foi un farmacéutico e político galego.

## Traxectoria
Fillo de Félix Massó Veiga. No franquismo foi nomeado alcalde de Marín, cargo do que tomou posesión o 23 de outubro de 1957. Permaneceu como alcalde até 1961.

## Notas
## Véxase tamén
### Ligazóns externas
*Alcaldes de Marín
Stalk of the Celery Monster

***Stalk of the Celery Monster*** é unha curta de animación escrita, dirixida e animada por Tim Burton durante a súa época como estudante no California Institute of the Arts. É un filme de 8&nbsp;mm e durante moito tempo considerouse perdida, ata que fragmentos do mesmo foron emitidos no 2006 na televisión española. Actualmente, os anacos do filme está arquivados na Biblioteca do Congreso''.

## Véxase tamén 
### Ligazóns externas 
*
Bones (canción de The Killers)

**"Bones"** é unha canción do grupo musical estadounidense The Killers, e foi escrita polo vocalista Brandon Flowers, o baixo Mark Stoermer e o batería Ronnie Vannucci. É a oitava canción do segundo álbum, ''Sam's Town'', estreado en outubro de 2006. Foi orixinalmente titulada "It's Only Natural" nas primeiras etapas de creación. Eventualmente, a canción foi estreada como segundo sinxelo de ''Sam's Town'' a finais de novembro de 2006.

O vídeo musical da canción foi o primeiro dirixido por Tim Burton.
Here with Me (canción de The Killers)

**"Here with Me"** é un sinxelo do grupo musical estadounidense The Killers. É unha das cancións do seu cuarto álbum, *Battle Born*. Foi estreado como o terceiro sinxelo do álbum o 16 de decembro de 2012, e foi escrito por Brandon Flowers e Fran Healy.
Lugher

**Lugher** era unha rede social aberta de orixe galega feita dende cero e nun período de tres meses polo outiense Anxo Núñez Fernández.

## Descrición
A rede social, que foi inaugurada o 11 de xaneiro do 2014 ás 17:00 da tarde, leva funcionando dende entón na súa beta aberta ao público. Calquera pode facer unha conta, probala e facer comentarios ao creador. Tamén existe unha aplicación Android.

A finais de 2014 contaba con máis de 700 usuarios, máis de 3.000 *lughs* publicados e 4.000 *gostos*.

A rede está dispoñible en galego coma lingua principal, aínda que hai a opción de elixir entre galego, inglés e castelán para unha tradución futura.

### Lugher 2.0 
O 2 de xaneiro do 2015 a conta oficial de Lugher, na súa propia rede social, anunciaba o próximo lanzamento da nova e mellorada versión, asegurando un completo lavado de cara, reconstrución do código e funcionalidades novas.

## Véxase tamén 
### Outros artigos
*Cabozo (rede social)
### Ligazóns externas 
* Páxina web de Lugher (Arquivada) e blog do creador
* "Un barbancés de 14 anos pon en marcha unha nova rede social" *La Voz de Galicia*, 6/3/2014.
* *A Revista FDS*, 15/3/2014, TVG.
* "A tarde" (26´35´´) Radio Galega, 1/4/2014.
* "Lugher, la red social de un adolescente gallego"  *El Correo Gallego*, 2/4/2014.
The Melancholy Death of Oyster Boy & Other Stories

***The Melancholy Death of Oyster Boy & Other Stories*** é un libro de poemas publicado en 1997 escrito e ilustrado polo director de cine Tim Burton. Os poemas, cargados de humor negro, conta historias de nenos híbridos e transformadores espontáneos.

Algunhas personaxes do libro apareceron posteriormente na serie flash *Stainboy*, creada, dirixida e escrita por Tim Burton.

## Véxase tamén 
### Ligazóns externas 
*Libro en liña
Noah Vonleh

**Noah Vonleh**, nado o 24 de agosto de 1995 en Haverhill, Massachusetts, é un xogador estadounidense de baloncesto profesional.

## Traxectoria profesional 
O 26 de xuño de 2014, Vonleh foi seleccionado na 9ª posición do Draft da NBA de 2014 polos Charlotte Hornets. O 25 de xullo de 2014, asinou o seu contrato de rookie cos Hornets. O 28 de decembro de 2014, foi asignado ós Fort Wayne Mad Ants da NBA Development League. Vonleh xogou dous partidos na D-League antes de ser chamado polos Hornets o 31 de decembro de 2014, tras facer 7.0 puntos, 4.5 rebotes, 1.5 roubos e 1.0 tapóns por encontro.

O 8 de febreiro de 2018, Vonleh foi traspasado ós Chicago Bulls a cambio dos dereitos do Draft de Milovan Raković.

O 24 de xullo de 2018, Vonleh asinou cos New York Knicks.

O 8 de xullo de 2019, Vonleh asinou cos Minnesota Timberwolves.

O 5 de febreiro de 2020, Vonleh foi traspasado ós Denver Nuggets nun traspaso entre catro equipos.

O 27 de novembro de 2020, Vonleh asinou cos Chicago Bulls.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com